રેલવેના મુસાફરોને વધુ સારી સુવિધા આપવાના હેતુથી ઓનલાઈન કેટ‌િરંગ સેવા બાદ હવે તંત્ર દ્વારા આગામી દિવસોમાં વેન્ડિંગ મશીનની સેવા શરૂ કરવાની હાલ તૈયારી ચાલી રહી છે. ભારતીય રેલવે ખાણીપીણી અને પર્યટન નિગમ (આઈઆરસીટીસી)ના માધ્યમથી આ પ્રકારનાં મશીન લગાવવાની યોજના છે. તેનો મુખ્ય હેતુ યાત્રિકોને ગુણવત્તાયુકત ભોજન આપવાનો છે. રેલવેના અધિકારીઓના જણાવ્યા અનુસાર આ પ્રકારના મશીન લગાવવાથી યાત્રિકોને સ્વચ્છ ભોજન મળી રહેશે તેમજ આ ભોજનની કોઈ ચીજ ૫૦ રૂપિયાથી મોંઘી ન મળે તેવા પ્રયાસ કરવામાં આવશે.